تۆمارگەی ناوی پاوان

تۆمارگەی ناوی پاوان (Domain Name Registry) دەیتابەیسێکە بریتی لە گشت ناوگەلی تۆمارکراو لە پاوانێکی ئاست-سەردا. بەڕێوەبەری تۆمارگە، کە بە ناوەندی زانیاریی ڕایەڵە یان نیکNetwork Information Center یان بەکورتی NIC  ژی دەناسرێ، بەشێک لە سیستەمی ناوی پاوانی ئینتەرنێتە کە ئاگاداری دەیتابەیسەکەیە و پارێزگاریی دەکا. نیک ڕێکخراوەیەکە کە بەسەر کاری تۆماری ناوەکان لەناو ئەو پاوانە ئاست-سەرانەی بەرپرسیارەتییانی پێسپێردراوە ڕادەگا و سیاسەتەکانی پێوەندیدار بە تەرخانکاریی ناوی پاوان کۆنترۆڵ دەکا. نیک لەڕووی تەکنیکییەوە، پاوانی ئاست-سەر دەسووڕێنێ.http://www.icann.org/en/general/glossary.htm 

پێویستە ئەوە لەبیر نەچێ کە تۆمارگەی ناوی پاوان و تۆمارکەری ناوی پاوان دوو شتی لێکجیاوازن.

پاوانەکان لە زنجیرەپلیکانەیەک بە سەرۆکایەتیی ئایاناوە بەڕێوە دەبردرێن. ئایانا بە سەرپەرشتیکردنی ناوڕاژەکارەکانی ڕیشە، سووڕێنەری نووکی داری DNS-ە.

ئایانا ھەروەھا تۆمارگەی int. کە تایبەتی ڕێکخراوە نێودەوڵەتییەکانە و ناوچەی arpa. کە تایبەتی ئامانجگەلی کارگێڕانەیە و ناوچەگەلی گرنگ و ھەستیاری دیکە وەکوو  root-servers.net ژی دەسووڕێنێ.

ئایانا دەسەڵاتی ھەموو پاوانەکانی تری سپاردۆتە دەست تۆمارگەکانی ترەوە.

 پەراوێزەکان و سەرچاوەکان 

پۆل:سیستمی ناوی پاوان
پۆل:تۆمارە گشتییەکان